**איזבל הלנה ויירה קורדטו דה נורוניה** (בפורטוגזית: **Isabel Helena Vieira Cordato de Noronha**; נולדה ב-18 במרץ 1964) היא במאית הקולנוע ממוזמביק.

ביוגרפיה
--------

נורוניה נולדה ב-1964ב-לורנסו מארקז (כיום מפוטו) שבמוזמביק בתקופת הקולוניאליזם הפורטוגזי. אביה היה רופא, אשר נולד בגואה במהלך השליטה הפורטוגזית במדינה זו, אשר נמשכה עד 1961, ואמה הייתה ממוזמביק.

בתחילת 1984, פגשה נורוניה את קמילו דה סוזה, ליסיניוס דה לאסאבדו, לואיס קרלוס פטרקווים ופיטר פימנטה, קבוצה של יוצרי קולנוע שהשתתפו בהפקת *O Tempo dos Leopardos*("זמן הנמרים"), אשר נחשב לסרט הראשון באורך מלא שהופק במוזמביק, בהפקה משותפת עם יוגוסלביה. בגיל 20, היא הצטרפה למכון הלאומי לקולנוע, שם עבדה בתור עוזרת הפקה, עוזרת במאי, עורכת המשכיות, מנהלת הפקה, ובמאית. היא המשיכה ללמוד את מלאכת יצירת הקולנוע עם היוצרים המוזמביקים במכון, והשתתפה בתקופת "Kuxa Kanema" - תוכנית שייסד נשיא המדינה לאחר עצמאותה של מוזמביק, מכיוון שעוד לא הייתה רשת טלוויזיה במדינה, חדשות, בידור ומידע הועברו דרך סרטים קצרים שהופקו במכון. שם היא גם ביימה את שני הסרטים התיעודיים הראשונים שלה: *Hosi Katekisa Moçambique* ("ברוכים הבאים למוזמביק") ו-*Manjacaze.* תקופה זו של אמצע שנות ה-1980 נחשבה לאחת הפעילות בהיסטוריית הקולנוע של מוזמביק, ולאחת התקופות הפורחות של הקולנוע של אפריקה הדרומית.

ב-1986, חדלה ממשלת מוזמביק לממן את מכון הקולנוע, וקולנוענים רבים נותרו ללא עבודה. נורוניה החלה לעבוד בתור יוצרת עצמאית. היא אחת ממייסדי קואופרטיב הווידאו הראשון (Coopimagem) של איגוד הבמאים של מוזמביק. ב-1991, היא יצרה את הסרט התיעודי *Así na Cidade* ("פעם בעיר"), על חיילים-ילדים פליטי מלחמה, אשר מוכרים עיתונים בעיר מפוטו. בשנה זו היא גם ילדה את בתה, והחליטה לממש את חלומה ללמוד פסיכולוגיה במכון האוניברסיטה הפוליטכנית של מוזמביק, וסיימה את התואר שלה בפסיכולוגיה קלינית וייעוץ ב-2002. לאחר מכן, החלה ללמד במוסד זה פסיכואנליזה, פסיכולוגיה חברתית, ותקשורת. ב-2007 הוא השלימה תואר שני בבריאות הנפש ועבודה סוציאלית באוניברסיטת לאון, שבספרד.

ב-2003, החלה נורוניה לשלב את תחום פעילותה כפסיכותרפיסטית עם עבודתה הקולנועית. בסיוע מענק מטעם קרן הקולנוע AMOCINE, היא צילמה את הסרט התיעודי *Sonhos Guardado*s ("חלומות שמורים"). בשנת 2007, יצרה את הסרט הראשון שלה באורך מלא, הסרט התיעודי, *Ngwenya, o crocodilo*. ("נגווניה התנין"), על הצייר המוזמביקי מלגנטאנה ולנטה נגווניה.

אחת העבודות החשובות ביותר שלה היא *Trilogia das Novas Famílias* ("טרילוגיות המשפחות החדשות"), שלישיית סרטים דוקומנטריים על מודל המשפחות החדשות שקם במוזמביק, המורכב מילדים יתומים, כתוצאה ממגפת התסמונת הכשל החיסוני הנרכש.

פרסים
-----

בשנת 2009, זכתה נורוניה בפרס האישה היוצרת בפסטיבל Cineposible, עבור סרטה *Mãe dos Netos* ("אם הנכדים"). באותה שנה, היא זכתה בפרס Janela para o Mundo (חלון לעולם) לסרט התיעודי הטוב ביותר עבור *Ngwenya, o crocodilo*, בפסטיבל הסרטים של אפריקה, אסיה ואמריקה הלטינית במילאנו.

פילמוגרפיה
----------

* 1987: *Manjacaze*
* 1987: *Hosi Katekissa Moçambique*
* 1992: *Assim na Cidade*
* 1995: *Mães da Terra*
* 2004: *Sonhos Guardados*
* 2007: *Ngwenya, o Crocodilo*
* 2008: *Trilogia das Novas Famílias*
* 2008: *Mãe dos Netos*
* 2010: *Espelho Meu (Espejito)*

קישורים חיצוניים
----------------

* איסבל נורוניה, במסד הנתונים הקולנועיים IMDb (באנגלית)

הערות שוליים
------------

1. ↑  "Isabel Helena Vieira Cordato de Noronha" (PDF). Universidade Federal de Santa Catarina. 14 פבר' 2011. אורכב מ-המקור (PDF) ב-2018-03-08. נבדק ב-2018-11-20. `{{cite web}}`:  (עזרה)
2. 1 2  "Isabel Noronha: cinema "da dor e da beleza"". Fundação Calouste Gulbenkian. 12 נוב' 2014. אורכב מ-המקור ב-2018-03-08. נבדק ב-2018-11-20. `{{cite web}}`:  (עזרה)
3. ↑  "Isabel Noronha". *CinAfrica, Faculdade de Letras da Universidade Federal do Rio de Janeiro*. Universidade Federal do Rio de Janeiro. 24 אוג' 2017. `{{cite web}}`:  (עזרה)
4. ↑  History of Cinema in MOZAMBIQUE, SOUTHERN AFRICAN CINEMATOGRAPHY 1913 – PRESENT, ‏Summer 2014
5. ↑  ""Mãe dos netos" de Isabel Noronha e Vivian Altman e "Ngwenya, o Crocodilo" de Isabel Noronha". *Centro de Estudos Sociais da Universidade de Coimbra*. Universidade de Coimbra.
6. ↑  "Isabel Noronha e Malangatana 'Ngwenya, o Crocodilo'". *SAPO Notícias*. SAPO. 10 ינו' 2011. אורכב מ-המקור ב-2019-07-16. נבדק ב-2018-11-20. `{{cite web}}`:  (עזרה)
7. ↑  "Noronha Isabel" (בצרפתית). Federação Africana da Crítica Cinematográfica.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0173 3708
* LCCN: no2013020058
* ORCID: 0000-0003-2666-9450
* SUDOC: 147333857
* VIAF: 296363367
* WorldCat: lccn-no2013020058

 |